Aquest text parla sobre el tema Política?
La Copa Amèrica 2008 es disputà entre el 14 i el 19 de juliol del 2008 a la ciutat argentina de Buenos Aires amb la participació de les seleccions masculines d'hoquei patins del Brasil, Argentina, Catalunya, Xile, i Uruguai. Els partits es disputaren a la Pista del Club Atlético Huracán emmarcats en la celebració del centenari del club.Els àrbitres que van prendre part en aquesta competició foren: Marc Soler (Catalunya); Luis Alesandrino (Brasil); Luis Reyes (Xile); i Marcelo Saab, Néstor Castro i Daniel Costa (Argentina).
A la vigília del campionat, el combinat de Paraguai es retirà de la competició, i fou substituït per la Selecció Portenya, equip format per jugadors sots-20 de Buenos Aires, sense que els seus resultats puntuessin al torneig.La televisió pública catalana va retransmetre la final i la semifinal que va disputar Catalunya contra Brasil (23:45h del divendres 18) i Argentina (00:30h del dissabte 19) respectivament. Tots dos van ser emesos en directe pel canal 33 i comentats pel periodista Joan Ramon Vallvé i el capità de la selecció de l'Uruguai Claudio Maeso. La cadena Catalunya Ràdio també va emetre en directe la final, amb un programa especial que s'inicià mitja hora abans del matx. Paral·lelament, cadena argentina Radio Patinando va emetre la final del torneig a través d'Internet i de les ones hertzianes.
Durant la tarda (hora local) del dia previ a la competició, els equips van tenir l'oportunitat de provar la Pista del Club Atlético Huracán, recinte on es va disputar tot el campionat. Els primers van ser els brasilers (19:15h), els segons els catalans (19:30h) i els tercers els xilens (19:45h). Posteriorment, van tenir l'oportunitat les seleccions de l'Uruguai (20h), Portenya (20:15h) i Argentina (20:30h). Ja l'endemà, se celebrà a les 11h un congrés de delegats i a les 13h una conferència de premsa de presentació de la competició (hora local).
No.